Škola v  nemocnici, n. f.
Limbová 1
831 01 Bratislava

Výročná správa
za rok 2019

Vypracovala:  Mgr. Mária Šimnová

I.	Zriadenie a účel fondu

Neinvestičný fond „Škola v nemocnici“ (ďalej iba fond)so sídlom Limbová1, 831 01 Bratislava bol založený dňa 3.12.2007 za účelom sústredenia finančných prostriedkov pre skvalitnenie výchovno-vzdelávacieho procesu detí hospitalizovaných v DFNsP  a ostatných zdravotníckych zariadeniach v Bratislave, ktoré sú v pôsobnosti ZŠ pri zdravotníckom zariadení. Uvedený neinvestičný fond zaregistrovaný Obvodným úradom v Bratislave dňa 3.12.2007 pod registračným číslom OVVS-27664/185/2007-NO.

Zriaďovateľmi fondu sú PaedDr. Zuzana Skákalová a Mgr. Janka Filová.
Zriaďovatelia fondu vymenovali správnu radu, správcu a dozornú radu fondu.
Členovia správnej rady sú:
Mgr. Simona Petrášová, predseda,
Mgr. Helena Čerňanská, 
PaedDr. Štefánia Kmeťková.
Správca fondu je Mgr. Mária Šimnová.
Členovia dozornej rady sú:
Mgr. Silvia Sehnalová, predseda,
Mgr. Irena Bosíková,
PaedDr. Zuzana Skákalová.

Účel neinvestičného fondu: ochrana a podpora zdravia a vzdelávania.

Poslaním neinvestičného fondu Škola v nemocnici, n. f. je:
-	združenie finančných prostriedkov určených na plnenie všeobecne prospešného účelu
      v oblasti  ochrany a podpory zdravia a vzdelávania.
-	podporu formou príspevku na nákup zdravotníckych pomôcok,  zariadení a materiálno – technického vybavenia, 
-	podporu liečebných  a vzdelávacích postupov, 
-	finančnú podporu rôznych foriem vzdelávania,  kurzov,  školení, seminárov a pod. v oblasti zdravotníctva a školstva s dôrazom na nové formy liečebných a vzdelávacích postupov, 
-	skvalitnenie liečebného a  pracovného prostredia pacientov a pedagogických pracovníkov.  

Správna rada prerokovala a jednohlasne schválila dňa 30.3.2020 predloženú výročnú správu za rok 2019.

II.	Prehľad činností vykonávaných v hodnotenom období s uvedením ich vzťahu k účelu fondu

V spolupráci so Základnou školou pri zdravotníckom zariadení na Limbovej ul. v Bratislave sme pomohli finančne a materiálne zabezpečiť tieto aktivity:

22.1.2019 – Športovo-pohybové hry pre hospitalizované deti v NÚDCH,

27.3.2019 - Jarné tvorivé dielne pre hospitalizované deti v NÚDCH,

8.4.-10.4.2019 - Prezentáciu výrobkov žiakov našej školy formou veľkonočnej výstavy žiackych prác v priestoroch NÚDCH, v Bratislave,

23.5.2019 - Tvorivé dielne pre hospitalizované deti v NÚDCH, na tému „Recyklácia“,

30.5.2019 -  Oslava Medzinárodného dňa detí v NÚDCH a na vysunutých pracoviskách ZŠ pri zdravotníckom zariadení,

20.6.2019 - Športovo-pohybové hry v nemocničnom parku pre hospitalizované deti v NÚDCH,

26.6.2019  - Poznávací zájazd pre zamestnancov školy „Banská Štiavnica“ 

23.9.2019 – Mydlový svet tvorivé dielne pre hospitalizovaných žiakov v NÚDCH,

22.10.2019 - Jesenné tvorivé dielne pre hospitalizovaných žiakov v NÚDCH,

26.11.2019 - Lampiónový sprievod chorých detí v NÚDCH,

5.12.2019 - Oslava  Mikuláša v NÚDCH a na vysunutých pracoviskách ZŠ pri zdravotníckom zariadení,

9.- 12.12.2019 - Prezentácia výrobkov žiakov školy formou vianočnej výstavy žiackych prác v priestoroch NÚDCH v Bratislave,

Prezentácia tvorivosti žiakov našej školy na stálej výstave výtvarných  prác v priestoroch NÚDCH „Galéria v nemocnici“. 

Priebežne sme materiálne podporovali projekty, do ktorých bola zapojená škola pri zdravotníckom zariadení, aktivity pre choré deti – vedomostné a športové súťaže, výtvarné a literárne súťaže a tvorivé dielne organizované školou pri zdravotníckom zariadení a inými inštitúciami.

III.	Ročná uzávierka a vyhodnotenie základných údajov v nej obsiahnutých

Zostatok na účte k 31.12.2018..............................................7 237,96 €
Stav pokladne     k 31.12.2018.................................................647,39 €
Spolu:                                                                                      7 885,35 €

Príjmy v hodnotenom období:  6191,24 €
Výdavky v uvedenom období:  5578,22 €

Prehľad príjmov:
1.	Dary a sponzorské príspevky: 1 300,00 €
2.	Príjmy z verejnej zbierky: 1098,00 €
3.	Poukázanie sumy do výšky 2% zaplatenej dane: 3793,24 €
4.	Úrok z banky: 0,00 €

Hodnotenie celkových výdavkov:
        Výdavky neinvestičného fondu v hodnotenom období boli vo výške 5578,22 €
z toho:
-	Výdavky na správu fondu vo výške:         964,35  €
-	Výdavky na zabezpečenie účelu fondu:  4613,87 €

Výdavky na správu:
Poplatky banke:  129,68 €
Notárske poplatky: 58,80 €
Poštovné: 6,55 €
Iné administratívne výdavky: 736,44 €
Ostatné výdavky: 32,88 €

Výdavky na zabezpečenie účelu:
Materiál pre výchovno-vzdelávaciu činnosť:  3797,05 €
Občerstvenie počas kultúrno-výchovných akcií školy: 113,93 €
Materiálne zabezpečenie výchovno-vzdelávacieho procesu:  453,89 €
Poznávací zájazd pre zamestnancov školy - vstupenky:  249,00 €

Výsledok hospodárenia: 7284,02 €  (stav účtu vo VÚB k 31.12.2019)
			       1096, 00 €  (stav zbierkového účtu v ČSOB k 31.12.2019)

         118,35 € (stav pokladne k 31.12.2019)

Spolu:                                8498,37 €

IV.	  Stav majetku a záväzkov: 

Neinvestičný fond nevlastní žiadny majetok a nemá záväzky voči iným subjektom.

V.	 Zmeny vykonané v štatúte a v zložení orgánov:

V hodnotenom období  nedošlo k zmenám v štatúte neinvestičného fondu.

Mgr. Mária Šimnová
                                                                                                                správca fondu
Bratislava 30. marec 2020